CELEX: 62013CA0002
Language: et
Date: 2014-02-06 00:00:00
Title: Kohtuasi C-2/13: Euroopa Kohtu (kuues koda) 6. veebruari 2014 . aasta otsus (Cour de cassation’ eelotsusetaotlus — Prantsusmaa) — Directeur général des douanes et droits indirects, Chef de l'agence de la direction nationale du renseignement et des enquêtes douanières versus Humeau Beaupreau SAS (Ühine tollitariifistik — Tariifne klassifitseerimine — Kombineeritud nomenklatuur — Grupp 64 — Spordijalatsite valmistamiseks vajalike komponentide importimine — Rubriik 6404 — Kummist, plastist, nahast või plastnahast välistaldade ja tekstiilpealsetega jalatsid — Rubriik 6406 — Jalatsite osad — Kombineeritud nomenklatuuri klassifitseerimise üldreegli 2 punkt a — Mittekomplekssel või lõpetamata kujul kaup, millel on „komplektse või valmistoote põhiomadused” — Lahtivõetud või kokkupanemata toode — Harmoneeritud süsteemi tõlgendamise selgitav märkus — „Kokkumonteerimine” , välja arvatud „kokku monteerimiseks mõeldud komponentide mis tahes viisil edasi töötlemine valmistoote saamiseks” )

29.3.2014   
            
            
               ET
            
            
               Euroopa Liidu Teataja
            
            
               C 93/15
            
         Euroopa Kohtu (kuues koda) 6. veebruari 2014. aasta otsus (Cour de cassation’ eelotsusetaotlus — Prantsusmaa) — Directeur général des douanes et droits indirects, Chef de l'agence de la direction nationale du renseignement et des enquêtes douanières versus Humeau Beaupreau SAS
   (Kohtuasi C-2/13) (1)
   
   (Ühine tollitariifistik - Tariifne klassifitseerimine - Kombineeritud nomenklatuur - Grupp 64 - Spordijalatsite valmistamiseks vajalike komponentide importimine - Rubriik 6404 - Kummist, plastist, nahast või plastnahast välistaldade ja tekstiilpealsetega jalatsid - Rubriik 6406 - Jalatsite osad - Kombineeritud nomenklatuuri klassifitseerimise üldreegli 2 punkt a - Mittekomplekssel või lõpetamata kujul kaup, millel on „komplektse või valmistoote põhiomadused” - Lahtivõetud või kokkupanemata toode - Harmoneeritud süsteemi tõlgendamise selgitav märkus - „Kokkumonteerimine”, välja arvatud „kokku monteerimiseks mõeldud komponentide mis tahes viisil edasi töötlemine valmistoote saamiseks”)
   2014/C 93/24
   Kohtumenetluse keel: prantsuse
   
      Eelotsusetaotluse esitanud kohus
   
   Cour de cassation
   
      Põhikohtuasja pooled
   
   
      Hagejad: Directeur général des douanes et droits indirects, Chef de l'agence de la direction nationale du renseignement et des enquêtes douanières
   
      Kostja: Humeau Beaupreau SAS
   
      Ese
   
   Eelotsusetaotlus — Cour de cassation (Prantsusmaa) — Kombineeritud nomenklatuuri klassifitseerimise üldreegli artikli 2 punkti a ja harmoneeritud süsteemi tõlgendamise selgitavate märkuste VII punkti tõlgendamine — Ühine tollitariifistik — Tariifne klassifitseerimine — Kombineeritud nomenklatuur — Jalatsi valmistamise protsess — Kokku monteerimine või töötlemine valmistoote saamiseks
   
      Resolutsioon
   
   Asjaolude toimumise ajal kehtinud redaktsioonis nõukogu 23. juuli 1987. aasta määruse (EMÜ) nr 2658/87 tariifi ja statistikanomenklatuuri ning ühise tollitariifistiku kohta I lisas sisalduva kaupade kombineeritud nomenklatuuri klassifitseerimise üldreegli 2 punkti a tuleb tõlgendada nii, et pealsed, välistallad ja sisetallad kui kokkupanemata kujul tooted, millel on jalatsite põhiomadused, kuuluvad nimetatud kombineeritud nomenklatuuri rubriiki 6404, kui pärast nende komponentide importimist tuleb pealsega ühendada kannakapp ning kui välistalda ja pealset tuleb nende kokkupanemiseks karestada.
   
      (1)  ELT C 71, 9.3.2013.